FI Euroopan unionin virallinen lehti C 302/24

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu muutoshakemuksen julkaiseminen

2012/C 302/14

Tämä julkaiseminen antaa oikeuden vastustaa muutoshakemusta neuvoston asetuksen (EY) N:o 510/2006 (1) 7 artiklassa tarkoitetulla tavalla. Vastaväitteet on toimitettava komissiolle kuuden kuukauden kuluessa tästä julkaisemisesta.

MUUTOSHAKEMUS

NEUVOSTON ASETUS (EY) N:o 510/2006

ASETUKSEN 9 ARTIKLASSA TARKOITETTU MUUTOSHAKEMUS

”MIEL DE LA ALCARRIA”

EY-N:o: ES-PDO-0117-0079-22.09.2010

SMM ( ) SAN ( X )

1. Eritelmän kohta (kohdat), jota (joita) muutos koskee:

—  Tuotteen nimi — ☒ Tuotteen kuvaus — ☒ Maantieteellinen alue — ☒ Alkuperätodisteet — ☒ Tuotantomenetelmä — ☒ Yhteys maantieteelliseen alkuperään — ☒ Merkinnät — ☒ Kansalliset vaatimukset — ☒ Muuta (Valvontaelin)

2. Muutoksen (muutosten) tyyppi:

— ☒ Yhtenäisen asiakirjan tai yhteenvedon muutos —  Rekisteröidyn SAN:n tai SMM:n eritelmän muutos, kun yhtenäistä asiakirjaa tai yhteenvetoa ei ole julkaistu —  Eritelmän muutos, joka ei edellytä julkaistun yhtenäisen asiakirjan muutosta (asetuksen (EY) N:o 510/2006 9 artiklan 3 kohta) —  Eritelmän väliaikainen muutos, joka johtuu viranomaisten asettamista pakollisista terveys- tai kasvinsuojelutoimista (asetuksen (EY) N:o 510/2006 9 artiklan 4 kohta)

3. Muutos (muutokset):

3.1 Tuotteen kuvaus:

Miel de La Alcarria -hunajan fysikaalis-kemiallisten ja melisopalinologisten ominaisuuksien kuvausta on parannettu lisäämällä matemaattiset symbolit eri parametrien raja-arvojen määrittelemiseksi.

Tiettyjen fysikaalis-kemiallisten ja melisopalinologisten parametrien raja-arvoja on muutettu alkuperänimityksestä ”Miel de La Alcarria” 16 vuoden aikana saadun kokemuksen ja Centro Agrario de la Junta de Comunidades de Castilla-La Manchan kyseistä hunajaa koskevien laboratoriotutkimusten ja määritystulosten perusteella; niiden ansiosta tuote on pystytty kuvaamaan tarkemmin.

3.2 Maantieteellinen alue:

Maantieteellisen alueen kuvausta on tarkistettu päivittämällä siihen uusien paikallisyhteisöjen hyväksymisestä tai perustamisesta aiheutuneet muutokset ottaen huomioon, että eräät yhteisöt oli jätetty perusteettomasti mainitsematta, vaikka ne sijaitsivat muiden suojan kattamien ja kuvauksessa mainittujen alueiden ympäröiminä, minkä vuoksi ne on sisällytetty maantieteellisen alueen tarkistettuun kuvaukseen.

Myös mehiläispesien sijaintialuetta on laajennettu viereisiin kuntiin. Tämän vuoksi ja Centro Agrario de la Junta de Comunidades de Castilla-La Manchan tutkimustulosten perusteella alueeseen on lisätty uusia kuntia mehiläishoidon edistämiseksi mahdollisimman tehokkaasti alueella siten, että Miel de La Alcarria -hunajan määritellyt laatuominaisuudet säilyvät muuttumattomina; tässä suhteessa on otettu huomioon kasvivalikoiman samankaltaisuus.

3.3 Alkuperätodisteet:

Eritelmän tarkastamisesta vastaavan valvontaelimen muuttumisen vuoksi kohta ”Valvonta ja varmentaminen” muutetaan korvaamalla vastaavissa eritelmän kohdissa aikaisempi viittaus sääntelyneuvostoon viittauksella varmentamisesta vastaavaan valvontaelimeen. Lisäksi muutetaan pakkaamislaitoksia ja tuotetta koskevia vaatimuksia.

3.4 Tuotantomenetelmä:

Valvontaelimen muuttumisen vuoksi tuotantomenetelmää koskevan kohdan muotoilua muutetaan luettelemalla Miel de La Alcarria -hunajan varmentamista koskevat vaatimukset. Tästä syystä kohtaan lisätään kohdassa ”Yhteys maantieteelliseen alkuperään” mainitut menetelmät. Lisäksi näitä menetelmiä päivitetään, koska monet niistä eivät liity Miel de La Alcarria -hunajan ominaisuuksiin vaan terveys- ja elintarvikelainsäädännön vaatimuksiin.

3.5 Yhteys maantieteelliseen alkuperään:

Maaperää ja kasvillisuutta sekä luonnonvaraisia kasveja käsitteleviä kohtia päivitetään lisäämällä huulikukkaiskasvien luetteloon mäkimeirami (Thymus mastichina L. subsp. mastichina) ja viljelymaita käsittelevään kohtaan lisätään seuraava teksti: ”Myös yrtti- ja maustekasveja, pääasiassa hybridilaventelia (Lavandula hybrida Rev) viljellään”.

Kuten edellisessä kohdassa mainitaan, menetelmät on siirretty kohtaan ”Tuotantomenetelmä”.

3.6 Valvontaelin:

Asetuksen (EY) N:o 510/2006 nojalla pyydetään, että suojatun alkuperänimityksen ”Miel de La Alcarria” valvontaelimeksi hyväksytään kansallisen akkreditointiviraston (ENAC) elintarvikealalle hyväksymä varmennuselin GEACAM.S.A.; varmentaminen tapahtuu standardin UNE-EN 45011 (tuotteiden varmentamisesta vastaavia laitoksia koskevat yleiset vaatimukset) mukaisesti.

3.7 Merkinnät:

Kohta muotoillaan uudelleen pakkausten yksilöimiseksi selkeämmin.

3.8 Kansalliset vaatimukset:

Viittaukset kansalliseen ja yhteisön lainsäädäntöön päivitetään.

YHTENÄINEN ASIAKIRJA

NEUVOSTON ASETUS (EY) N:o 510/2006

”MIEL DE LA ALCARRIA”

EY-N:o: ES-PDO-0117-0079-22.09.2010

SMM ( ) SAN ( X )

1. Nimi:

”Miel de La Alcarria”

2. Jäsenvaltio tai kolmas maa:

Espanja

3. Maataloustuotteen tai elintarvikkeen kuvaus:

3.1 Tuotelaji:

Luokka 1.4 – Muut eläinperäiset tuotteet (munat, hunaja, erilaiset maitotuotteet paitsi voi, jne.)

3.2 Kuvaus 1 kohdassa nimetystä tuotteesta:

Miel de La Alcarria -hunajasta valmistetaan seuraavia tyyppejä:

Rosmariinihunaja (Rosmarinus officinalis L.)

Laventelihunaja (Lavandula latifolia Medicus)

Monikukkaishunaja

Pakkausajankohtana hunajalla on oltava seuraavat ominaisuudet:

A. Fysikaalis-kemialliset ominaisuudet

Kosteus ≤ 17,5 % Hydroksimetyylifurfuraalipitoisuus ≤ 15,0 mg/kg Vapaiden happojen pitoisuus ≤ 35,0 meq/kg Sähkönjohtavuus ≤ 0,62 mS/cm Kolorimetria L* 10 ≥ 55,0; – 2,0 ≤ a* 10 ≤ + 22,0; hab, 10 ≥ 74,0

B. Melisopalinologiset ominaisuudet:

Tyyppi Lajin siitepölyhiukkasten osuus Laventelihunaja Laventelin siitepöly > 10 % Rosmariinihunaja Rosmariinin siitepöly ≥ 15 % Monikukkaishunaja Timjamin (Thymus t.), kesäkyntelin (Satureja spp.), rosmariinin ja laventelin siitepölyhiukkasten osuus yhteensä ≥ 5 %

Sen on myös täytettävä seuraavat vaatimukset:

— Kanervakasvien (Ericaceae) siitepölyhiukkasten, sianpuolukkaa (Arctostaphylos uva-ursi L. Sprengel) lukuun ottamatta, osuus ≤ 1 %

— pihkakistuksen (Cistus ladanifer L.) siitepölyhiukkasten osuus ≤ 3 %

— tupsulaventelin (Lavandula stoechas L.) siitepölyhiukkasten osuus ≤ 3 %

— tuotantoalueella viljeltyjen muiden kuin koristekasvien, maustekasveja lukuun ottamatta, siitepölyhiukkasten yhteenlaskettu osuus ≤ 15 %.

C. Aistinvaraiset ominaisuudet

Hunajalla on oltava sen alkuperäkasveille ominaiset aistivaraiset ominaisuudet erityisesti aromin ja maun osalta.

Rosmariinihunaja:

— Väri: valkoisesta vaalean meripihkankeltaiseen.

— Aromi: kevyen kukkainen, miedon tai keskimääräisen voimakas ja viipyvä.

— Maku: makea, happamaan vivahtava, miedon tai keskimääräisen voimakas ja viipyvä, kevyt jälkimaku.

Laventelihunaja:

— Väri: hyvin vaalean meripihkankellertävästä meripihkankeltaiseen.

— Aromi: aromaattinen, tuoksuva, keskimääräisen tai erittäin voimakas ja viipyvä.

— Maku: makea, happamuudeltaan vaihteleva, keskimääräisen tai erittäin voimakas ja viipyvä, voimakas jälkimaku.

Monikukkaishunaja:

— Väri: hyvin vaalean meripihkankellertävästä meripihkankeltaiseen.

— Aromi: erittäin vaihteleva, hedelmäinen, aromaattinen, lämmin, vivahteikas, eläimellinen, vaihtelevan kukkaisesta tuoreen kasvimaiseen, vihreän raikas, voimakkuudeltaan ja viipyvyydeltään vaihteleva.

— Maku: makea, happamuudeltaan vaihteleva, voimakkuudeltaan ja viipyvyydeltään vaihteleva, yleensä raikas jälkimaku.

3.3 Raaka-aineet (ainoastaan jalostetut tuotteet):

—

3.4 Rehu (ainoastaan eläinperäiset tuotteet):

—

3.5 Erityiset tuotantovaiheet, joiden on tapahduttava yksilöidyllä maantieteellisellä alueella:

Miel de La Alcarria -hunaja on tuotettava ja jalostettava yksilöidyllä maantieteellisellä alueella.

3.6 Viipalointia, raastamista, pakkaamista jne. koskevat erityiset säännöt:

Pakkaamisen on tapahduttava tuotantoalueella, koska hunajan fysikaalis-kemialliset ominaisuudet (kosteus ja hydroksimetyylifurfuraalipitoisuus) nousevat, jos tuote kuljetetaan pakkaamattomana, sitä liikutellaan tai se joutuu odottamaan pakkaamista. Tämän vuoksi hunaja on pakattava tuotantoalueella, jotta sen erityisominaisuudet säilyisivät.

Pakkausten nettosisältö vahvistetaan voimassa olevassa lainsäädännössä, ja se saa olla enintään 1 kg.

Pakkaukset on suljettava ilmatiiviisti.

Pakkausmateriaalina käytetään läpinäkyvää väritöntä lasia.

Pakkauksia ei saa käyttää uudelleen.

3.7 Merkintöjä koskevat erityiset säännöt:

Alkuperänimityksellä ”Miel de La Alcarria” kaupan pidettävä hunaja, joka täyttää eritelmän vaatimukset, on yksilöitävä alkuperänimityksen ”Miel de La Alcarria” sääntelyneuvoston toimittamalla numeroidulla ja valvontaelimen tarkastamalla vastaetiketillä sekä takuusinetillä ja myyntietiketillä, jossa on oltava vähintään seuraavat tiedot:

— näkyvästi merkitty teksti ”Denominación de Origen Miel de La Alcarria” tai ”Denominación de Origen Protegida Miel de La Alcarria”,

— hunajan tyyppi sen alkuperän mukaan: rosmariini-, laventeli- tai monikukkaishunaja.

Pakattu hunaja, joka hyväksytään laatutarkastuksessa ja täyttää kohdassa ”Tuotteen kuvaus” vahvistetut vaatimukset, varustetaan jäljempänä esitetyllä tunnuksella.

4. Maantieteellisen alueen tarkka rajaus:

Alue, jolla mehiläispesät sijaitsevat, on Iberian niemimaan keskiosassa ja käsittää useita kuntia La Alcarrian maatalousalueella Guadalajaran ja Cuencan maakunnissa.

Alueen kokonaispinta-ala on 10 354 km2.

Myös pakkaaminen tapahtuu tuotantoalueella, joka käsittää seuraavat kunnat Guadalajaran ja Cuencan maakunnissa:

Cuenca: Abía de la Obispalía, Albalate de las Nogueras, Albendea, Alcantud, Alcázar del Rey, Alcohujate, Altarejos (ainoastaan Poveda de la Obispalía), Arandilla del Arroyo, Arrancacepas, Barajas de Melo, Bascuñana de San Pedro, Beteta (Beteta ja Valtablado de Beteta), Buciegas, Buendía, Campos del Paraíso, Canalejas del Arroyo, Cañamares, Cañaveras, Cañaveruelas, Cañizares, Carrascosa, Castejón, Castillo-Albaráñez, Cuenca (ainoastaan Cólliga, Colliguilla ja Villanueva de los Escuderos), Cueva del Hierro, Frontera (La), Fuentenava de Jábaga, Gascueña, Huelves, Huerta de la Obispalía, Huete, Leganiel, Olmeda de la Cuesta, Olmedilla de Eliz, Paredes, Peraleja (La), Pineda de Cigüela, Portalrubio de Guadamejud, Pozuelo (El), Priego, Puebla de Don Francisco, Rozalén del Monte, Saceda-Trasierra, Saelices, Salmeroncillos, San Pedro Palmiches, Sotorribas (Collados, Pajares, Ribagorda, Ribatajada, Ribatajadilla, Torrecilla ja Villaseca), Tinajas, Torralba, Torrejoncillo del Rey, Uclés, Valdecolmenas (Los), Valdeolivas, Valsalobre, Vellisca, Villaconejos de Trabaque, Villalba del Rey, Villanueva de Guadamejud, Villar de Domingo García, Villar del Infantado, Villar de Olalla (ainoastaan Barbalimpia, Hortizuela ja Villarejo Seco), Villar y Velasco, Villarejo de la Peñuela, Villas de la Ventosa ja Vindel.

Guadalajara: Abánades, Alaminos, Alarilla, Albalate de Zorita, Albares, Alcocer, Alcolea del Pinar, Aldeanueva de Guadalajara, Algora, Alhóndiga, Alique, Almadrones, Almoguera, Almonacid de Zorita, Alocén, Anguita (ainoastaan Padilla del Ducado), Aranzueque, Arbancón, Arbeteta, Argecilla, Armallones, Armuña de Tajuña, Atanzón, Auñón, Azuqueca de Henares, Baides, Barriopedro, Berninches, Brihuega, Budia, Bujalaro, Canredondo, Cañizar, Casas de San Galindo, Caspueñas, Castejón de Henares, Castilforte, Cendejas de Enmedio, Cendejas de la Torre, Centenera, Cifuentes, Ciruelas, Cogollor, Cogolludo (Cogolludo, Aleas, Beleña del Sorbe ja Torrebeleña), Copernal, Chiloeches, Chillarón del Rey, Driebes, Durón, Escamilla, Escariche, Escopete, Espinosa de Henares, Esplegares, Estriégana, Fuencemillán, Fuentelencina, Fuentelviejo, Fuentenovilla, Gajanejos, Guadalajara (Guadalajara, Iríepal, Taracena ja Valdenoches), Henche, Heras de Ayuso, Hita, Hontoba, Horche, Hortezuela de Ocen (La), Huérmeces del Cerro, Huertahernando, Hueva, Humanes, Illana, Inviernas (Las), Irueste, Jadraque, Jirueque, Ledanca, Loranca de Tajuña, Lupiana, Luzaga, Mandayona, Mantiel, Marchamalo, Masegoso de Tajuña, Matillas, Mazuecos, Medranda, Membrillera, Millana, Mirabueno, Miralrío, Mondéjar, Montarrón, Moratilla de los Meleros, Muduex, Negredo, Ocentejo, Olivar (El), Olmeda de Cobeta (ainoastaan La Buenafuente del Sistal), Olmeda de Jadraque (La), Pareja, Pastrana, Peñalén, Peñalver, Peralveche, Pinilla de Jadraque, Pioz, Poveda de la Sierra, Pozo de Almoguera, Pozo de Guadalajara, Puebla de Beleña, Recuenco (El), Renera, Riba de Saelices (ainoastaan La Loma ja Ribarredonda), Romanones, Sacecorbo, Sacedón, Saelices de la Sal, Salmerón, San Andrés del Congosto, San Andrés del Rey, Sauca, Sayatón, Sigüenza, Solanillos del extremo, Sotillo (El), Sotodosos, Taragudo, Tendilla, Toba (La ), Torija, Torrecuadradilla, Torre del Burgo, Torremocha del Campo, Torremocha de Jadraque, Tórtola de Henares, Trijueque, Trillo, Utande, Valdarachas, Valdearenas, Valdeavellano, Valdeconcha, Valdegrudas, Valderrebollo, Valfermoso de Tajuña, Valtablado del Río, Viana de Jadraque, Villanueva de Alcorón, Villanueva de Argecilla, Villaseca de Henares, Yebes, Yebra, Yélamos de Abajo, Yélamos de Arriba, Zaorejas ja Zorita de los Canes.

5. Yhteys maantieteelliseen alueeseen:

5.1 Maantieteellisen alueen erityisyys:

La Alcarrian alue on 900–1 000 metrin korkeudessa merenpinnasta sijaitseva ylätasanko. Sitä halkovat hitaasti virtaavat joet, jotka ovat uurtaneet maastoon laaksoja ja rotkoja, joiden rinteillä monet aromaattiset kasvit ja pensaat viihtyvät.

Korkeus merenpinnasta on 700–800 metriä. Korkein kohta sijaitsee alueen kahteen osaan jakavan Tajuña-joen tasangolla.

La Alcarrian maaperä on emäksistä ja koostumukseltaan kipsipitoista merkeliä.

Luonnonvarainen kasvillisuus käsittää runsaasti huulikukkaiskasveja, kuten rosmariini (Rosmarinus officinalis, L.) timjami (Thymus ssp.), laventeli (Lavandula latifolia Medicus), kesäkynteli (Satureja ssp.), iisoppi (Hissopus officinalis, L.), mäkimeirami (Thymus mastichina L. subsp. mastichina) ja muita kasveja, kuten sianpuolukka (Arctostaphylos uva-ursi, L. Sprengel) ja piikkiherne (Genista scorpius, L.).

Alueen viljelymailla viljellään vuoroviljelynä viljaa ja auringonkukkaa. Siellä on myös jonkin verran pysyviä viljelmiä, pääasiassa viiniköynnöstä ja oliivipuita. Lisäksi viljellään aromaattisia kasveja ja maustekasveja, pääasiassa hybridilaventelia (Lavandula hybrida Rev). Tiettyjä metsäpuulajeja esiintyy runsaammin, ja eräät niistä, kuten tammi, mänty ja kataja, ovat tärkeitä mehiläishoidon kannalta.

Ilmasto on viileänlauhkea Välimeren ilmasto. Keskilämpötila on 8–12 °C, jossa vaihtelevat pitkät viileät (0–4 °C) ja lämpimät jaksot (18–22 °C).

Maantieteellisen alueen mehiläishoitajien kehittämän jalostusmenetelmän mukaan enimmäislämpötila, jossa hunaja nesteytetään dekantoimalla ja pakataan, on 45 °C. Pastörointi on kielletty, liikakuumentamista on vältettävä, eikä hiekka-, piimaa- tms. suodatusmenetelmiä, joilla hunajan sisältämä luonnollinen siitepöly poistetaan, sallita. Dekantointi tapahtuu yksinomaan painovoimaisesti.

5.2 Tuotteen erityisyys:

A. Fysikaalis-kemialliset ominaisuudet

Kosteus ≤ 17,5 % Hydroksimetyylifurfuraalipitoisuus ≤ 15,0 mg/kg Vapaiden happojen pitoisuus ≤ 35,0 meq/kg Sähkönjohtavuus ≤ 0,62 mS/cm Kolorimetria L* 10 ≥ 55,0; – 2,0 ≤ a* 10 ≤ + 22,0; hab, 10 ≥ 74,0

B. Melisopalinologiset ominaisuudet

Hunajan tyyppi Siitepölyhiukkasten osuus (%) Laventelihunaja Laventelin siitepöly > 10 % Rosmariinihunaja Rosmariinin siitepöly ≥ 15 % Monikukkaishunaja Timjamin (Thymus t.), kesäkyntelin (Satureja spp.), rosmariinin ja laventelin siitepölyhiukkasten osuus yhteensä ≥ 5 %

Sen on myös täytettävä seuraavat vaatimukset:

— Kanervakasvien (Ericaceae) siitepölyhiukkasten, sianpuolukkaa (Arctostaphylos uva-ursi L. Sprengel) lukuun ottamatta, osuus ≤ 1 %.

— pihkakistuksen (Cistus ladanifer L.) siitepölyhiukkasten osuus ≤ 3 %.

— tupsulaventelin (Lavandula stoechas L.) siitepölyhiukkasten osuus ≤ 3 %.

— tuotantoalueella viljeltyjen muiden kuin koristekasvien, maustekasveja lukuun ottamatta, siitepölyhiukkasten yhteenlaskettu osuus ≤ 15 %.

C. Aistinvaraiset ominaisuudet

Hunajalla on oltava sen alkuperäkasveille ominaiset aistinvaraiset ominaisuudet erityisesti aromin ja maun osalta.

5.3 Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM):

La Alcarrian alueen erityispiirteitä ovat korkea sijainti 900–1 000 metrin korkeudessa merenpinnasta, viileänlauhkea Välimeren ilmasto ja emäksinen maaperä. Niiden ansiosta alueelle on kehittynyt luonnonvarainen kasvillisuus, jossa esiintyy runsaasti huulikukkaiskasveja, kuten rosmariini, timjami, laventeli, kesäkynteli, iisoppi, mäkimeirami, sekä muita kasveja, kuten sianpuolukka ja piikkiherne. Nämä kasvit antavat ominaismakunsa Miel de La Alcarria -monikukkaishunajalle, -rosmariinihunajalle ja -laventelihunajalle, jotka erottuvat siitepölypitoisuutensa sekä aistinvaraisten ja fysikaalis-kemiallisten ominaisuuksiensa (kosteus, hydroksimetyylifurfuraalipitoisuus, vapaiden happojen pitoisuus, sähkönjohtavuus ja kolorimetria) perusteella muista hunajalaaduista.

Eritelmän julkaisutiedot:

(Asetuksen (EY) N:o 510/2006 5 artiklan 7 kohta)

http://pagina.jccm.es/agricul/paginas/comercial-industrial/consejosreguladores/pliegos/pliego_condiciones_miel_alcarria.pdf

(1) EUVL L 93, 31.3.2006, s. 12.